

**"Қорқыт Ата әуежайы" акционерлік қоғамының кейбір мәселелері туралы**

Қазақстан Республикасы Үкіметінің 2007 жылғы 21 қарашадағы N 1121 Қаулысы

      Ескерту. Тақырыбы жаңа редакцияда - ҚР Үкіметінің 2009.08.28.  N 1270Қаулысымен.

      "Мемлекеттік мүлікті мемлекеттік меншіктің бір түрінен екінші түріне беру ережесін бекіту туралы" Қазақстан Республикасы Үкіметінің 2003 жылғы 22 қаңтардағы N 81  қаулысына сәйкес Қазақстан Республикасының Үкіметі  **ҚАУЛЫ ЕТЕДІ** :

      1. "Қорқыт Ата әуежайы" акционерлік қоғамының коммуналдық меншіктегі, жарияланған акцияларының жалпы санының 100 пайызы мөлшеріндегі акцияларының мемлекеттік пакеті заңнамада белгіленген тәртіппен республикалық меншікке қабылдансын.   
      Ескерту. 1-тармаққа өзгерту енгізілді - ҚР Үкіметінің 2009.08.28. N 1270 Қаулысымен.

      2. Қазақстан Республикасы Қаржы министрлігінің Мемлекеттік мүлік және жекешелендіру комитеті:   
      1) Қызылорда облысының әкімдігімен бірлесіп, осы қаулының 1-тармағынан туындайтын шараларды қабылдасын;   
      2) "Қорқыт Ата әуежайы" акционерлік қоғамы акцияларының мемлекеттік пакетін иелену және пайдалану құқығын Қазақстан Республикасы Көлік және коммуникация министрлігіне берсін.   
      Ескерту. 2-тармаққа өзгерту енгізілді - ҚР Үкіметінің 2009.08.28. N 1270 Қаулысымен.

      3. Қоса беріліп отырған Қазақстан Республикасы Үкіметінің кейбір шешімдеріне енгізілетін өзгерістер мен толықтырулар бекітілсін.

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі*

Қазақстан Республикасы   
Үкіметінің         
2007 жылғы 21 қарашадағы   
N 1121 қаулысымен     
бекітілген

**Қазақстан Республикасы Үкіметінің кейбір шешімдеріне**   
**енгізілетін өзгерістер мен толықтырулар**

      1. "Акциялардың мемлекеттік пакеттеріне мемлекеттік меншіктің түрлері және ұйымдарға қатысудың мемлекеттік үлестері туралы" Қазақстан Республикасы Үкіметінің 1999 жылғы 12 сәуірдегі N 405  қаулысында (Қазақстан Республикасының ПҮКЖ-ы, 1999 ж., N 13, 124-құжат):   
      1) Акцияларының мемлекеттік пакеттері мен үлестері коммуналдық меншікке жатқызылған акционерлік қоғамдар мен шаруашылық серіктестіктердің тізбесінде:   
      "Қызылорда облысы" деген бөлімде реттік нөмірі 768-1-жол алынып тасталсын;   
      "Қостанай облысы" деген бөлімде реттік нөмірі 809-жол алынып тасталсын;   
      2) Акцияларының мемлекеттік пакеттері мен үлестері республикалық меншікке жатқызылған акционерлік қоғамдар мен шаруашылық серіктестіктердің тізбесінде:   
      "Қызылорда облысы" деген бөлім мынадай мазмұндағы реттік нөмірі 218-5-жолмен толықтырылсын:   
      "218-5. "Қорқыт Ата әуежайы" АҚ";   
      "Қостанай облысы" деген бөлім мынадай мазмұндағы реттік нөмірі 229-10-жолмен толықтырылсын:   
      "229-10. "Қостанай" халықаралық әуежайы" АҚ".

      2. "Республикалық меншіктегі ұйымдар акцияларының мемлекеттік пакеттері мен мемлекеттік үлестеріне иелік ету және пайдалану жөніндегі құқықтарды беру туралы" Қазақстан Республикасы Үкіметінің 1999 жылғы 27 мамырдағы N 659  қаулысында :   
      көрсетілген қаулыға қосымшада:   
      "Қазақстан Республикасының Көлік және коммуникациялар министрлігіне" деген бөлім мынадай мазмұндағы реттік нөмірлері 160-20 мен 160-21-жолдармен толықтырылсын:   
      "160-20 "Қорқыт Ата әуежайы" АҚ   
      160-21 "Қостанай" халықаралық әуежайы" АҚ".

      3. Күші жойылды - ҚР Үкіметінің 19.09.2014 № 995 қаулысымен.

      4. Күші жойылды - ҚР Үкіметінің 28.08.2015 № 683 қаулысымен.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК